גינה קהילתית הינו פרויקט אשר מקשר בין האדם לאדמה . זהו מקום שמגשר בין העיר לטבע. תושבים מהעיר נתניה, נהנים מערוגות ויכולים לגדל ירקות ותבלינים.
ההשקעה בגינה אישית טומנת בחובה תרומה לסביבה, לקהילה, טיפוח אזור המגורים שבו מתנהלת הפעילות והפיכתו למוקד משיכה לתושבים חדשים. מודל זה מתקיים באירופה, בארה"ב ובמספר ערים בישראל בהצלחה רבה.
בעיר נתניה ישנם כ-17 גינות קהילתיות ברחבי השכונות, בבתי הספר, במועדונים של גיל הזהב, בגדלים שונים, כאשר כל גינה מותאמת לקהל יעד. דגש מיוחד הושם על גינות וערוגות מונגשות עבור בני הגיל השלישי, בעלי עגלת תינוקות, אנשים עם מוגבלויות ועוד.